O scurta istorie a universului (si despre locul nostru in el) - Sarah Alam Malik
O celebrare minunată a curiozității noastre infinite. O scurtă istorie a universului (și locul nostru în el) este, dincolo de simpla descriere cronologică a cuceririlor științifice care au marcat evoluția omenirii, o carte minunată despre căutarea de sens într-un vast ocean cosmic. De la astrologia antică la revoluția copernicană, de la materia întunecată la căutarea noastră de viață în afara Pământului, volumul de față va purta cititorul într-o călătorie prin descoperirile care au impulsionat și au răsturnat continuu înțelegerea noastră despre cosmos și natura realității. Plasând oamenii în centrul poveștii, Sarah Alam Malik vă va istorisi tot ce trebuie să știți despre fundamentele universului și despre căutarea noastră neobosită de a înțelege locul nostru în el. De la vechii babilonieni care cercetau atent corpurile cerești pe tăblițe de lut până la laboratoarele care cercetează logica difuză a domeniului subatomic, cercetarea științifică a fost impulsionată de o căutare inerentă omului: dorința de a înțelege, pur și simplu, locul nostru în univers. De-a lungul secolelor și imperiilor, am avansat spre înțelegere cu pași mici și mari, dar aceste eforturi au avut un numitor comun surprinzător: tocmai când credeam că am înțeles bolta cerească, am dat peste ceva care a răsturnat totul. Aceste pagini vă vor purta prin cele mai ambițioase expediții și revoluții științifice extraordinare, într-o călătorie care a propulsat înțelegerea locului nostru în cosmos. Chiar și astăzi, când 95% din univers ne rămâne necunoscut, căutăm neobosiți adevărurile fundamentale ale lumii, în timp ce asistăm la moartea în flăcări a unor sori îndepărtați, cercetăm natura energiei întunecate și căutăm forme de viață extraterestră în cele mai neașteptate locuri. O incursiune cuprinzătoare în legile fizicii, o perspectivă fascinantă asupra universului vast și asupra locului pe care îl ocupă formele de viață în întinderile cosmosului. - Sean Carroll, autorul cărții The Biggest Ideas in the Universe, bestseller New York Times Cartea de debut a fizicienei specializate în fizica particulelor Sarah Alam Malik constituie o prezentare clară și documentată a eforturilor omenirii de a înțelege cosmosul. - Publishers Weekly \n \n Traducere din limba engleză de Gabriel Tudor.